**NORSK FOLKEHJELP**

PROTOKOLL FRA STYREMØTE 4/2016

**Stortorvet 10, 0155 Oslo**

**Torsdag 3. november kl. 12.00-12.38**

**Tilstede:**

Styreleder Finn Erik Thoresen (møteleder)

1. nestleder Elin Skovly

2. nestleder Atle Høie   
Region Vest: Liv Mortensen

Region Øst: Hilde Iren Dahle

Region Midt-Norge: Poyan Renani

Region Sør-Øst: Stine Elisabeth Antonsen

Region Sør-Vest: Kristian Pettersen

Kollektivt tilsluttede: Mimmi Kvisvik, FO

Stein Gulbrandsen, Fagforbundet

Amalie Hilde Tofte

Sanitetsungdom: Sondre Emil Torgersen

Sentralt Sanitetsutvalg: Live Kummen

Solidaritetsungdom: Philip Rynning Coker

Ansatte representant: Per Øivind Eriksen

Camilla Lillevold-Øverås

**Forfall:**

Region Vest: Jorge Alex Dahl

Region Midt-Norge: Arild Nordahl Berentzen

Sanitetsungdom: Håkon Førre Knudsen

Solidaritetsungdom: Ingrid Aspelund

Kollektivt tilsluttede: Dag-Einar Sivertsen

Ansatte representant: Tord Lier

**Tilstede fra kontrollkomiteen:**

Kjersti E.R. Jenssen, leder av kontrollkomiteen.

**Tilstede fra administrasjonen:**

Fungerende generalsekretær Per Nergaard, Arshad M. Ali (referent).

Sak 1 ÅPNING OG KONSTITUERING

Styreleder Finn Erik Thoresen åpnet møtet og ønsket velkommen.

**Vedtak:** Sakslisten ble godkjent.

Sak 2 SUNNIVA ØRSTAVIKS OPPSIGELSE

Styreleder Finn Erik Thoresen orienterte om saken. På styremøte 3 2016 ble det orientert om at arbeidsutvalget ønsket en avklaring på situasjonen til generalsekretæren innen styremøtet i desember. Styrelederen har vært i dialog med generalsekretær Sunniva Ørstavik om veien videre. På sist møte styrelederen hadde med generalsekretæren 24. oktober, ga hun beskjed om at hun sier opp stillingen sin fra og med 1. november. Oppsigelsen ble gitt skriftlig til styrelederen og ble lest opp i styremøtet. Formelt sett vil hun slutte 1. februar 2017, og vil være sykemeldt frem til da.

**Vedtak:** Saken tas til orientering.

Sak 3 NY GENERALSEKRETÆR

Finn Erik Thoresen redegjorde for saken. Alternativene man står overfor nå er om man skal tilby stillingen til noen eller om man skal lyse den ut. Utgangspunktet er prosessen fra i fjor da 90 personer ble vurdert, og det i tillegg ble utført intervjurunder med en rekke personer. I avslutningsrunden stod det mellom Henriette Westhrin og Sunniva Ørstavik. Westhrin har tidligere arbeidet som strategisk leder i Norsk Folkehjelp og kjenner organisasjonen godt. Westhrin har i telefonsamtale med styreleder gitt uttrykk for at hun fortsatt er interessert i stillingen. Arbeidsutvalget har gjort en vurdering, og anbefaler at styret gir fullmakt til arbeidsutvalget til å gå i forhandlinger med Henriette Westhrin om stillingen som generalsekretær i Norsk Folkehjelp.

**Ord i saken:** Per Øivind Eriksen, Atle Høie, Stein Guldbrandsen, Stine Elisabeth Antonsen, Live Kummen, Camilla Lillevold-Øverås, Liv Mortensen, Mimmi Kvisvik, Kjersti E.R. Jenssen,

**Vedtak:** Styret gir Arbeidsutvalget fullmakt til å gå i forhandlinger med Henriette Westhrin og om mulig ansette henne som ny generalsekretær. Lønn og andre arbeidsforhold avklares i styremøte 5 2016.

Sak 4 EVENTUELT

**Varslingssak om mobbing**

Det er innmeldt en varslingssak om mobbing, som arbeidsutvalget tar seriøst og som skal behandles på en ordentlig og grundig måte ved styreleder.

Oslo, 3.11.2016

Elin Skovly Atle Høie

1.nestleder 2.nestleder